CELEX: 32022R1037
Language: mt
Date: 2022-06-29 00:00:00
Title: Regolament tal-Kummissjoni (UE) 2022/1037 tad-29 ta’ Ġunju 2022 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-użu tal-glikolipidi bħala preservattiv fix-xorb (Test b’rilevanza għaż-ŻEE)

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 173/52
               
            
         REGOLAMENT TAL-KUMMISSJONI (UE) 2022/1037
         tad-29 ta’ Ġunju 2022
         li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-użu tal-glikolipidi bħala preservattiv fix-xorb
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikoli 10(3) u 14 tiegħu,
         Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi proċedura ta’ awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b’mod partikolari l-Artikolu 7(5) tiegħu,
         Billi:
         
                     (1)
                  
                  
                     L-Anness II tar-Regolament (KE) Nru 1333/2008 jistabbilixxi lista tal-Unjoni ta’ addittivi tal-ikel approvati għall-użu fl-ikel u l-kundizzjonijiet tal-użu tagħhom.
                  
               
                     (2)
                  
                  
                     L-Anness tar-Regolament tal-Kummissjoni (UE) Nru 231/2012 (3) jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008.
                  
               
                     (3)
                  
                  
                     Il-lista tal-Unjoni ta’ addittivi tal-ikel u l-ispeċifikazzjonijiet għall-addittivi tal-ikel jistgħu jiġu aġġornati skont il-proċedura komuni msemmija fl-Artikolu 3(1) tar-Regolament (KE) Nru 1331/2008, fuq inizjattiva tal-Kummissjoni jew wara applikazzjoni minn Stat Membru jew parti interessata.
                  
               
                     (4)
                  
                  
                     F’Diċembru 2019, tressqet applikazzjoni lill-Kummissjoni għall-awtorizzazzjoni tal-użu tal-glikolipidi bħala preservattiv fix-xarbiet aromatizzati, xi prodotti oħra li jaqgħu fil-kategorija 14.1 “xorb mhux alkoħoliku” u birra mingħajr alkoħol u xorb tax-xgħir.
                  
               
                     (5)
                  
                  
                     L-Awtorità Ewropea dwar is-Sigurtà fl-Ikel (“l-Awtorità”) evalwat is-sikurezza tal-użu propost tal-glikolipidi bħala addittiv tal-ikel. Fl-opinjoni tal-Awtorità (4) adottata fl-4 ta’ Mejju 2021, ġiet stabbilita doża aċċettabbli ta’ kuljum (“ADI”) ta’ 10 mg/kg bw kuljum. L-Awtorità nnutat li l-ogħla stima ta’ esponiment ta’ 3.1 mg/kg bw kuljum, fit-trabi li telqu jimxu, hija fi ħdan l-ADI stabbilit u kkonkludiet li l-esponiment għall-glikolipidi ma jqajjimx tħassib dwar is-sikurezza fl-użi u fil-livelli tal-użu proposti mill-applikant.
                  
               
                     (6)
                  
                  
                     Il-glikolipidi jiġu prodotti mill-fungus Dacryopinax spathularia fi proċess ta’ fermentazzjoni. Il-glikolipidi, meta jintużaw bħala preservattiv, itawlu l-ħajja fuq l-ixkaffa tax-xorb billi jipproteġuh mid-deterjorament ikkawżat mill-mikroorganiżmi u jinibixxu t-tkabbir ta’ mikroorganiżmi patoġeniċi. Il-glikolipidi huma attivi kontra l-ħmira, il-moffa u l-batterji gram-pożittivi u jistgħu jservu bħala alternattiva għal preservattivi oħra li bħalissa huma awtorizzati fix-xorb.
                  
               
                     (7)
                  
                  
                     Huwa għalhekk xieraq li jiġi awtorizzat l-użu tal-glikolipidi bħala preservattiv fix-xorb kopert mill-applikazzjoni u li jiġi assenjat in-numru E 246 bħala n-numru E għal dak l-addittiv.
                  
               
                     (8)
                  
                  
                     L-ispeċifikazzjonijiet għall-glikolipidi (E 246) jeħtieġ li jiġu inklużi fir-Regolament (UE) Nru 231/2012 peress li dan l-addittiv huwa inkluż għall-ewwel darba fil-lista tal-Unjoni tal-addittivi tal-ikel stabbilita fl-Anness II tar-Regolament (KE) Nru 1333/2008.
                  
               
                     (9)
                  
                  
                     Għalhekk, jeħtieġ li r-Regolamenti (KE) Nru 1333/2008 u (UE) Nru 231/2012 jiġu emendati skont dan.
                  
               
                     (10)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness II tar-Regolament (KE) Nru 1333/2008 huwa emendat f’konformità mal-Anness I ta’ dan ir-Regolament.
         
         
            Artikolu 2
            L-Anness tar-Regolament (UE) Nru 231/2012 huwa emendat f’konformità mal-Anness II ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Ġunju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 354, 31.12.2008, p. 16.
         
            (2)  ĠU L 354, 31.12.2008, p. 1.
         
            (3)  Ir-Regolament tal-Kummissjoni (UE) Nru 231/2012 tad-9 ta’ Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).
         
            (4)  EFSA Journal 2021;19(6):6609
      
      
         
            ANNESS I
            L-Anness II tar-Regolament (KE) Nru 1333/2008 huwa emendat kif ġej:
            
                        (a)
                     
                     
                        Fil-Parti B, il-punt 3 “Addittivi għajr kuluri u sustanzi li jagħtu l-ħlewwa” l-entrata l-ġdida li ġejja tiddaħħal wara l-entrata għall-addittiv tal-ikel E 243:
                        
                                    “E 246
                                 
                                 
                                    Glikolipidi”
                                 
                              
                  
                        (b)
                     
                     
                        Il-Parti E hija emendata kif ġej:
                        
                                    (1)
                                 
                                 
                                    Fil-Kategorija 14.1.4 (Xarbiet mogħtija t-togħma), l-entrata għal E 246 (Glikolipidi) tiddaħħal wara l-entrata għal E 242:
                                    
                                                 
                                             
                                             
                                                “E 246
                                             
                                             
                                                Glikolipidi
                                             
                                             
                                                50
                                             
                                             
                                                 
                                             
                                             
                                                esklużi x-xarbiet abbażi ta’ prodotti tal-ħalib”
                                             
                                          
                              
                                    (2)
                                 
                                 
                                    Fil-kategorija 14.1.5.2 (Oħrajn), l-entrata għal E 246 (Glikolipidi) tiddaħħal wara l-entrata għal E 242:
                                    
                                                 
                                             
                                             
                                                “E 246
                                             
                                             
                                                Glikolipidi
                                             
                                             
                                                20
                                             
                                             
                                                (93)
                                             
                                             
                                                konċentrati tat-tè likwidi u konċentrati tal-infużjonijiet likwidi tal-frott u tal-ħxejjex aromatiċi biss”
                                             
                                          
                              
                                    (3)
                                 
                                 
                                    Fil-kategorija 14.2.1 (Birra u xorb tax-xgħir), l-entrata għal E 246 (glikolipidi) tiddaħħal wara l-entrata għal E 220 –228:
                                    
                                                 
                                             
                                             
                                                “E 246
                                             
                                             
                                                Glikolipidi
                                             
                                             
                                                (50)
                                             
                                             
                                                 
                                             
                                             
                                                birra mingħajr alkoħol u xorb tax-xgħir biss”
                                             
                                          
                              
                  
      
      
         
            ANNESS II
            Fl-Anness tar-Regolament (UE) Nru 231/2012, tiddaħħal l-entrata l-ġdida li ġejja wara l-entrata għall-addittiv tal-ikel E 243:
            
               
                           “E 246 glikolipidi
                           
                        
                     
                           
                              Sinonimi
                           
                        
                        
                            
                        
                     
                           
                              Definizzjoni
                           
                        
                        
                           Il-glikolipidi li jseħħu b’mod naturali jinkisbu permezz ta’ proċess ta’ fermentazzjoni bl-użu tar-razza tat-tip selvaġġ MUCL 53181 tal-fungus Dacryopinax spathularia (faqqiegħ ħelu li jittiekel tal-widna osmanthus). Il-glukożju jintuża bħala sors ta’ karbonju. Il-proċess downstream ħieles mis-solventi jinkludi l-filtrazzjoni u l-mikrofiltrazzjoni biex jitneħħew iċ-ċelloli mikrobiċi, il-preċipitazzjoni u l-ħasil b’ilma bbaferjat għall-purifikazzjoni. Il-prodott huwa pasturizzat u mnixxef bl-isprej. Il-proċess tal-produzzjoni ma jimmodifikax kimikament il-glikolipidi u lanqas jibdel il-kompożizzjoni tal-innat tagħhom.
                        
                     
                           Numru tal-CAS
                        
                        
                           2205009-17-0
                        
                     
                           Isem kimiku
                        
                        
                           Glikolipidi minn Dacryopinax spathularia
                           
                        
                     
                           Analiżi
                        
                        
                           Mhux inqas minn 93 % ta’ kontenut ta’ glikolipid totali fuq bażi niexfa.
                        
                     
                           
                              Deskrizzjoni
                           
                        
                        
                           Trab beige għal kannella ċar, riħa karatteristika dgħajfa
                        
                     
                           
                              Identifikazzjoni
                           
                        
                        
                            
                        
                     
                           Solubbiltà
                        
                        
                           Jikkonforma (10 g/l fl-ilma)
                        
                     
                           pH
                        
                        
                           Bejn 5,0 u 7,0 (10 g/l fl-ilma)
                        
                     
                           Turbidità
                        
                        
                           Mhux aktar minn 28 NTU (10 g/l fl-ilma)
                        
                     
                           
                              Purità
                           
                        
                        
                            
                        
                     
                           Kontenut ta’ ilma
                        
                        
                           Mhux aktar minn 5 % (metodu Karl Fischer)
                        
                     
                           Proteini
                        
                        
                           Mhux aktar minn 3 % (fattur N × 6,25)
                        
                     
                           Xaħam
                        
                        
                           Mhux aktar minn 2 % (gravimetriku)
                        
                     
                           Sodju
                        
                        
                           Mhux aktar minn 3,3 %
                        
                     
                           Arseniku
                        
                        
                           Mhux aktar minn 1 mg/kg
                        
                     
                           Ċomb
                        
                        
                           Mhux iktar minn 0,7 mg/kg
                        
                     
                           Kadmju
                        
                        
                           Mhux iktar minn 0,1 mg/kg
                        
                     
                           Merkurju
                        
                        
                           Mhux iktar minn 0,1 mg/kg
                        
                     
                           Nikil
                        
                        
                           Mhux iktar minn 2 mg/kg
                        
                     
                           
                              Kriterji mikrobijoloġiċi
                           
                        
                        
                            
                        
                     
                           Għadd totali tal-kolonji aerobiċi:
                        
                        
                           Mhux aktar minn 100 kolonja għal kull gramm
                        
                     
                           Ħmira u moffa
                        
                        
                           Mhux aktar minn 10 kolonji kull gramma
                        
                     
                           Koliformi
                        
                        
                           Mhux aktar minn 3 MPN kull gramma
                        
                     
                           
                              Salmonella spp.
                        
                        
                           Assenti f’25 g”